cyanic-selkie/wikianc huggingface dataset:
अनुसूचित जाति एवं अनुसूचित जनजाति (अत्याचार निरोधक) अधिनियम, 1989
दण्ड
लोक सेवक होत हुयें इस धारा के अधीन कोई अपराध करेगा, वह एक वर्ष से लेकर इस अपराध के लिए उपबन्धित दण्ड से दण्डनीय होगा। अधिनियम की धारा 4 (कर्तव्यों की उपेक्षा के दंड) के अनुसार कोई भी सरकारी कर्मचारी/अधिकारी जो अनुसूचित जाति, अनुसूचित जनजाति का सदस्य नहीं हैं, अगर वह जानबूझ कर इस अधिनियम के पालन करनें में लापरवाही करता हैं तो वह दण्ड का भागी होता। उसे छः माह से एक साल तक की सजा दी जा सकती हैं।
अन्य प्रावधान
धारा-14 (विशेष न्यायालय की व्यवस्था) के अन्तर्गत इस अधिनियम के तहत चल रहे मामले को तेजी से ट्रायल (विचारण) के लियें विशेष न्यायालय की स्थापना का प्रावधान किया गया है। इससे फैसलें में विलम्ब नहीं होता हैं और पीड़ित को जल्द ही न्याय मिल जाता हैं। धारा-15 के अनुसार इस अधिनियम के अधीन विशेष न्यायालय में चल रहें मामलें को तेजी से संचालन के लिये एक अनुभवी लोक अभियोजक (सरकारी वकील) नियुक्त करने का प्रावधान हैं। धारा-17 के तहत इस अधिनियम के अधीन मामलें से संबंधित जाँच पड़ताल डी.एस.पी. स्तर का ही कोई अधिकारी करेगा। कार्यवाही करने के लियें पर्याप्त आधार होने पर वह उस क्षेत्र को अत्याचार ग्रस्त घोषित कर सकेगा तथा शांति और सदाचार बनायें रखने के लिए सभी आवश्यक उपाय करेगा तथा निवारक कार्यवाही कर सकेगा। धारा-18 के तहत इस अधिनियम के तहत अपराध करने वालें अभियुक्तों को जमानत नहीं होगी।
धारा-21 (1) में कहा गया हैं कि इस अधिनियम के प्रभावी ढंग से कार्यान्वयन के लिये राज्य सरकार आवश्यक उपाय करेगी। (2) (क) के अनुसार पीड़ित व्यक्ति के लियें पर्याप्त सुविधा एवं कानूनी सहायता की व्यवस्था की गई हैं। (ख) इस अधिनियम के अधीन अपराध के जाँच पड़ताल और ट्रायल (विचारण) के दौरान गवाहों एवं पीड़ित व्यक्ति के यात्रा भत्ता और भरण-पोषण के व्यय की व्यवस्था की गई हैं। (ग) के अन्तर्गत सरकार पीड़ित व्यक्ति के लियें आर्थिक सहायता एवं सामाजिक पुनर्वास की व्यवस्था करेगी। (घ) के अनुसार ऐसे क्षेत्र की पहचान करना तथा उसके लियें समुचित उपाय करना जहाँ अनुसूचित जाति, अनुसूचित जनजाति के सदस्यों पर अत्यधिक अत्याचार होते हैं। अधिनियम की धारा 21 (3) के अनुसार केन्द्र सरकार राज्य सरकार द्वारा अधिनियम से संबंधित उठायें गयें कदमों एवं कियें गयें उपायों में समन्यव के लियें आवश्यकतानुसार सहायता करेगी। अनुसूचित जाति और अनुसूचित जनजाति अत्याचार निवारण अधिनियम 1995 यह नियम अनुसूचित जाति, अनुसूचित जनजाति अत्याचार निवारण अधिनियम 1989 का ही विस्तार हैं। अधिनियम के अधीन दर्ज मामलें को और अधिक प्रभावी बनानें तथा पीड़ित व्यक्ति को त्वरित न्याय एवं मुआवजा दिलाने के लियें अनुसूचित जाति, अनुसूचित जनजाति अत्याचार निवारण नियम 1995 पारित किया गया हैं।
धारा 5 (1) (थाना में थाना प्रभारी को सूचना संबंधी)- इसके अनुसार अधिनियम के तहत किये गयें अपराध के लियें प्रत्येंक सूचना थाना प्रभारी को दियें जानें का प्रावधान हैं। यदि सूचना मौखिक रूप से दी जाती हैं तो थाना प्रभारी उसे लिखित में दर्ज करेंगें। लिखित बयान को पढ़कर सुनायेंगें तथा उस पर पीड़ित व्यक्ति का हस्ताक्षर भी लेंगें। थाना प्रभारी मामलें को थाना के रिकार्ड में पंजीकृत कर लेगें। (2) उपनियम के तहत दर्ज एफ.आई. आर. की एक काॅपी पीड़ित को निःशुल्क दिया जायेगा। (3) अगर थाना प्रभारी एफ.आई. आर. लेने से इन्कार करतें हैं तो पीड़ित व्यक्ति इसे रजिस्ट्री द्वारा एस. पी. को भेज सकेगा। एस.पी. स्वंय अथवा डी. एस.पी. द्वारा मामलें की जाँच पड़ताल करा कर थाना प्रभारी को एफ.आई. आर.दर्ज करने का आदेश देंगें।
धारा-6 के अनुसार डी.एस.पी. स्तर का पुलिस अधिकारी अत्याचार के अपराध की घटना की सूचना मिलतें ही घटना स्थल का निरीक्षण करेगा तथा अत्याचार की गंभीरता और सम्पत्ति की क्षति से संबंधित रिर्पोट राज्य सरकार को सौंपेगा।
धारा-11 (1) में यह प्रावधान किया गया हैं कि मामलें की जाँच पड़ताल, ट्रायल (विचारण) एवं सुनवाई के समय पीड़ित व्यक्ति उसके गवाहों तथा परिवार के सदस्यों को जाँच स्थल अथवा न्यायालय जाने आने का खर्च दिया जायेगा। (2) जिला मजिस्ट्रेट/ एस.डी.एम. या कार्यपालक दंडाधिकारी अत्याचार से पीड़ित व्यक्ति और उसके गवाहों के लियें न्यायालय जानें अथवा जाँच अधिकारी के समक्ष प्रस्तुत होने के लियें यातायात की व्यवस्था करेगा अथवा इसका लागत खर्च भुगतान करने की व्यवस्था करेगा।
धारा 12 (1) में कहा गया हैं कि जिला मजिस्ट्रेंट और एस.पी. अत्याचार के घटना स्थल की दौरा करेंगें तथा अत्याचार की घटना का पूर्ण ब्यौरा भी तैयार करेंगें। (3) एस.पी. घटना के मुआवजा करनें के बाद पीड़ित व्यक्ति को सुरक्षा प्रदान करने की व्यवस्था करेंगें तथा आवश्यकतानुसार उस क्षेत्र में पुलिस बल की नियुक्ति करेंगें। (4) के अनुसार डी.एम./एस.डी.एम. पीड़ित व्यक्ति तथा उसके परिवार के लियें तत्काल राहत राशि उपलब्ध करायेंगें साथ ही उचित मानवोचित सुविधा प्रदान करायेगें।
महाक्षत्रिय
महाक्षत्रिय  कन्नड़ भाषा के विख्यात साहित्यकार देवुडु नरसिंह शास्त्री द्वारा रचित एक उपन्यास है जिसके लिये उन्हें सन् 1962 में कन्नड़ भाषा के लिए मरणोपरांत साहित्य अकादमी पुरस्कार से सम्मानित किया गया।
शिल्पकर्म
शिल्पकर्म या शिल्पकारी (craft) एक व्यवसाय है जिसमें विशेष प्रकार के कौशल की आवश्यकता होती है। हिन्दी में इसे हस्तकौशल, शिल्प, कारीगरी, शिल्प दस्‍तकारी आदि भी कहते हैं। ऐतिहासिक परिप्रेक्ष्य में, छोटे स्तर पर हाथ से सामान बनाने वाले लोगों को शिल्पकार कहते थे।
हिमालिनी
हिमालिनी नेपाल से प्रकाशित होने वाली एक हिंदी मासिक वेब पत्रिका हैं।
नियमित अभिगमन
नियमित अभिगमन (regular commuting) किसी व्यक्ति या समूह द्वारा अपने आवास स्थान से अपने कार्य या पढ़ाई के स्थान के बीच में नियमित रूप से आने व जाने की क्रिया को कहते है। अक्सर लोग सुबह के समय अपने घर से गाड़ी, बस या रेल द्वारा चलकर अपने कार्यालय पहुँचते हैं और फिर शाम को कार्य समाप्त होने पर अपने घर लौट जाते हैं। किसी भी बड़े नगर के क्षेत्रीकरण में ऐसे अभिगमन की अवश्यकताओं को ध्यान में लिया जाता है।
मॉडर्न वरनाक्यूलर लिटरेचर ऑफ् नॉर्दन हिन्दुस्तान
मॉडर्न वरनाक्यूलर लिटरेचर ऑफ् हिन्दुस्तान  १८८८ ई.(1888) में जॉर्ज गियर्सन द्वारा लिखा गया हिंदी साहित्य के इतिहास की पुस्तक है। इसका प्रकाशन 'एशियाटिक सोसायटी आॅफ बंगाल'की पत्रिका के विशेषांक के रूप में हुआ था। यह हिंदी साहित्य के इतिहास लेखन का तीसरा प्रयास था। यह पुस्तक अंग्रेजी में लिखी गई थी। इसमें पहली बार हिंदी साहित्य के कवियों को कालक्रमानुसार वर्गीकृत करने का प्रयास किया गया था। इसमें हिंदी साहित्य के काल को ग्यारह अध्यायों में बाँटा गया था।
ओम् णमो
ओम् णमो  कन्नड़ भाषा के विख्यात साहित्यकार शान्तिनाथ कुबेरप्पा देसाई द्वारा रचित एक उपन्यास है जिसके लिये उन्हें सन् 2000 में कन्नड़ भाषा के लिए मरणोपरांत साहित्य अकादमी पुरस्कार से सम्मानित किया गया।
श्रीरामायण दर्शनम्
श्रीरामायण दर्शनम्  कन्नड़ भाषा के विख्यात साहित्यकार के. वी. पुट्टप्पा (कुवेंपु) द्वारा रचित एक महाकाव्य है जिसके लिये उन्हें सन् 1955 में कन्नड़ भाषा के लिए साहित्य अकादमी पुरस्कार से सम्मानित किया गया।
साहित्य रागिनी
साहित्य रागिनी एक साहित्य को समर्पित हिंदी भाषा की एक मासिक वेब पत्रिका हैं। यह एक अव्यवसायिक पत्रिका हैं, जो मनकापुर, उत्तर प्रदेश से प्रकाशित की जाती हैं। कवि धीरज श्रीवास्तव इस पत्रिका के संस्थापक हैं।
किज़िलओरदा प्रांत
किज़िलओरदा प्रांत ( कज़ाख़: Қызылорда облысы, अंग्रेज़ी: Kyzylorda Province ) मध्य एशिया के क़ाज़ाख़स्तान देश का एक प्रांत है। इसकी राजधानी का नाम भी किज़िलओरदा शहर ही है। मध्य एशिया की महत्वपूर्ण नदी, सिर दरिया पूर्व में तियान शान पहाड़ियों से उत्पन्न होकर इस प्रांत से गुज़रकर अरल सागर जाती हैं। इस प्रान्त में अरल्स्क शहर है, जिसे अरल शहर भी कहते हैं, जो अरल सागर पर एक बंदरगाह हुआ करती थी लेकिन अरल के अधिकाँश हिस्से के सूखने से अब अरल सागर के बचे-कुचे अंश से १२ किमी दूर है। तुर्की भाषाओँ के मशहूर प्राचीन कवि कोरकुत अता ( Korkut Ata ) ९वीं सदी ईसवी में इसी प्रांत में पैदा हुए माने जाते हैं।
वाल्डिविया भूकम्प
वाल्डिविया भूकम्प (स्पॅनिश: Terremoto de Valdivia) 22 मई, 1960 के दिन स्थानीय समय के अनुसार, 15 बजकर 11 मिनट पर आया और ये 10 मिनट तक चला।
इसे आघूर्ण परिमाण मापक्रमपर अलग अलग अध्ययनोने 9.4-9.6 के बिच रखा।
ये सबसे शक्तीशाली और ध्वंसकारी भुकम्प माना जाता है और बियो-बियो, चिली ये इसका स्थान है।
विश्व शान्ति और अहिंसा
विश्व शांति सभी देशों और/या लोगों के बीच और उनके भीतर स्वतंत्रता, शांति और खुशी का एक आदर्श है। विश्व शांति पूरी पृथ्वी में अहिंसा स्थापित करने का एक विचार है, जिसके तहत देश या तो स्वेच्छा से या शासन की एक प्रणाली के जरिये इच्छा से सहयोग करते हैं, ताकि युद्ध को रोका जा सके. हालांकि कभी-कभी इस शब्द का प्रयोग विश्व शांति के लिए सभी व्यक्तियों के बीच सभी तरह की दुश्मनी के खात्मे के सन्दर्भ में किया जाता है। संभावना जबकि विश्व शांति सैद्धांतिक रूप से संभव है, कुछ का मानना है कि मानव प्रकृति स्वाभाविक तौर पर इसे रोकती है।[1] यह विश्वास इस विचार से उपजा है कि मनुष्य प्राकृतिक रूप से हिंसक है या कुछ परिस्थितियों में तर्कसंगत कारक हिंसक कार्य करने के लिए प्रेरित करेंगे.[2] तथापि दूसरों का मानना है कि युद्ध मानव प्रकृति का एक सहज हिस्सा नहीं हैं और यह मिथक वास्तव में लोगों को विश्व शांति के लिए प्रेरित होने से रोकता है। विश्व शांति के सिद्धांत विश्व शांति कैसे प्राप्त की जा सकती है, इसके लिए कई सिद्धांतों का प्रस्ताव किया गया है। इनमें से कई नीचे सूचीबद्ध हैं। विश्व शांति हासिल की जा सकती है, जब संसाधनों को लेकर संघर्ष नहीं हो. उदाहरण के लिए, तेल एक ऐसा ही संसाधन है और तेल की आपूर्ति को लेकर संघर्ष जाना पहचाना है। इसलिए, पुन: प्रयोज्य ईंधन स्रोत का उपयोग करने वाली प्रौद्योगिकी विकसित करना विश्व शांति हासिल करने का एक तरीका हो सकता है। लोकतांत्रिक शांति सिद्धांत विवादास्पद डेमोक्रेटिक शांति सिद्धांत के समर्थकों का दावा है कि इस बात के मजबूत अनुभवजन्य साक्ष्य मौजूद हैं कि लोकतांत्रिक देश कभी नहीं या मुश्किल से ही एक-दूसरे के खिलाफ युद्ध छेड़ते हैं।[6] (केवल अपवाद हैं कोड युद्ध, टर्बोट युद्ध और ऑपरेशन फोर्क). जैक लेवी (1988) बार-बार- जोर दे कर यह सिद्धांत बताते हैं कि "चाहे कुछ भी हो, अंतर्राष्ट्रीय संबंधों में हमें एक व्यवहारिक कानून की आवश्यकता है". औद्योगिक क्रांति के बाद से लोकतांत्रिक बनने वाले देशों में वृद्धि हो रही है। एक विश्व शांति इस प्रकार संभव है, अगर यह रुझान जारी रहे और अगर लोकतांत्रिक शांति सिद्धांत सही हो. हालांकि इस सिद्धांत के कई संभव अपवाद है। पूंजीवादी शांति सिद्धांत अपनी "कैपिटलिज्म पीस थ्योरी" पुस्तक में आयन रैंड मानती है कि इतिहास के बड़े युद्ध उस समय के अपेक्षाकृत अधिक नियंत्रित अर्थव्यवस्थाओं वाले देशों द्वारा मुक्त (अर्थव्यवस्थाओं) के खिलाफ लड़े गये और उस पूंजीवाद ने मानव जाति को इतिहास में सबसे लंबे समय तक शांति प्रदान की और जिस अवधि में पूरी सभ्य दुनिया की भागीदारी में 1815 में नेपोलियन युद्ध के अंत से 1914 में प्रथम विश्व युद्ध के छिड़ने तक युद्ध नहीं हुए. यह याद रखा जाना चाहिए कि उन्नीसवीं सदी की राजनीतिक प्रणालियां शुद्ध पूंजीवादी नहीं थीं, बल्कि मिश्रित अर्थव्यवस्थाओं वाली थीं। हालांकि पूंजीवाद के तत्व का प्रभुत्व था, पर यह पूंजीवाद की एक सदी के उतने ही करीब था, जितना मानव जाति के आने तक था। लेकिन पूरी उन्नीसवीं सदी के दौरान राज्यवाद के तत्व फलते-फूलते रहे और 1914 में पूरी दुनिया में इसके विस्फोट के समय तक शामिल सरकारों पर राज्यवाद की नीतियों का बोलबाला रहा.[7] हालांकि, इस सिद्धांत ने यूरोप के बाहर के देशों, साथ ही साथ एकीकरण के लिए जर्मनी और इटली में हुए युद्धों, फ्रांको-पर्सियन युद्ध और यूरोप के अन्य संघर्षों के खिलाफ पश्चिमी देशों द्वारा छेड़े गये क्रूर औपनिवेशिक युद्धों की अनदेखी की. यह युद्ध के अभाव को शांति के पैमाने के रूप में पेश करता है, जब वास्तविक रूप में वर्ग संघर्ष मौजूद रहा
अहिंसा
अहिंसा का सामान्य अर्थ है 'हिंसा न करना'। इसका व्यापक अर्थ है - किसी भी प्राणी को तन, मन, कर्म, वचन और वाणी से कोई नुकसान न पहुँचाना। मन मे किसी का अहित न सोचना, किसी को कटुवाणी आदि के द्वार भी नुकसान न देना तथा कर्म से भी किसी भी अवस्था में, किसी भी प्राणी कि हिंसा न करना, यह अहिंसा है| हिन्दू धर्म में अहिंसा का बहुत महत्त्व है। अहिंसा परमो धर्म: (अहिंसा परम (सबसे बड़ा) धर्म कहा गया है। आधुनिक काल में महात्मा गांधी ने भारत की आजादी के लिये जो आन्दोलन चलाया वह काफी सीमा तक अहिंसात्मक था। मानव जाति के नियम मैं स्वप्नंष्टा नहीं हूं। मैं स्वयं को एक व्यावहारिक आदर्शवादी मानता हूं। अहिंसा का धर्म केवल ऋषियों और संतों के लिए नहीं है। यह सामान्य लोगों के लिए भी है। अहिंसा उसी प्रकार से मानवों का नियम है जिस प्रकार से हिंसा पशुओं का नियम है। पशु की आत्मा सुप्तावस्था में होती है और वह केवल शारीरिक शक्ति के नियम को ही जानता है। मानव की गरिमा एक उच्चतर नियम आत्मा के बल का नियम के पालन की अपेक्षा करती है।.. जिन ऋषियों ने हिंसा के बीच अहिंसा की खोज की, वे न्यूटन से अधिक प्रतिभाशाली थे। वे स्वयं वेलिंग्टन से भी बडे योद्धा थे। शस्त्रों के प्रयोग का ज्ञान होने पर भी उन्होंने उसकी व्यर्थता को पहचाना और श्रांत संसार को बताया कि उसकी मुक्ति हिंसा में नहीं अपितु अहिंसा में है। हरि ओम शास्त्री साधारण अर्थ में अहिंसा का तात्पर्य हिंसा न करने से लगाया जाता है, परंतु अहिंसा तो एक नकारात्मक शब्द हुआ। उसे विलोम शब्द भी कह सकते हैं। अहिंसा का वास्तविक अर्थ है निडर होना। मानव का निडर (अभय) होना उसका सबसे बड़ा गुण है। ऋग्वेद की एक सूक्ति में आता है: हे प्रभु! आप हमें अभय प्रदान करें। निडर व्यक्ति ही स्वतंत्र हो सकता है। जिसके पैरों में जंजीर बंधी हुई है, वह स्वतंत्र कैसे हो सकता है और जो स्वतंत्र नहीं है, वह निडर नहीं हो सकता। परतंत्र और भयभीत व्यक्ति अहिंसा का पालन नहीं कर सकता। अहिंसा वीर पुरुष की शोभा है। अहिंसा कायर पुरुष से दूर-दूर भागती है। विश्व के मजहबों में मत-मतांतर होने पर भी अहिंसा पर सभी एकमत हैं। इसलिए अहिंसा को बहुत ही विचार एवं विवेक से समझ लेने की आवश्यकता है।
अहिंसा का सर्वप्रथम उद्घोष भगवान बुद्ध ने अपने उपदेशों में किया था। भगवान बुद्ध के उपदेशों का असर यह हुआ कि उस समय यज्ञों के दौरान जो पशु हिंसा होती थी, वह समाप्त हो गई। परंतु कालांतर में अहिंसा का ठीक प्रकार से अर्थ न समझ सकने के कारण परिणाम यह हुआ कि भारत पर अनेक आक्रमण हुए और यह गुलाम हो गया। भगवान बुद्ध के बाद दूसरे थे महावीर स्वामी, जिनका अहिंसा के मत पर बहुत प्रभाव रहा। जैन धर्म की परंपरा में तो शरीर पर कपड़े पहनना भी हिंसा माना जाता है, परंतु महावीर स्वामी के पश्चात भी अहिंसा का प्रभाव अपने सही रूप में लागू नहीं हो सका। जैन धर्म में यम के ये पांचों सूत्र आक्रांत हो गए हैं - अहिंसा, सत्य, अस्ते, ब्रह्मचर्य और अपरिग्रह।
इस कथन का अर्थ इस घटना से समझा जा सकता है। एक बार भगवान बुद्ध ने अपने भिक्षुओं को उपदेश देते हुए कहा कि भिक्षा पात्र में जो कुछ प्राप्त हो जाए, वही ग्रहण कर लेना चाहिए। दैवयोग से एक दिन एक भिक्षु के पात्र में चील ने एक मांस का टुकड़ा डाल दिया। इस पर भिक्षु ने भगवान बुद्ध से पूछा, तो भगवान बुद्ध ने सामान्य भाव से कह दिया कि इसे ग्रहण कर लीजिए। परंतु इस का परिणाम भविष्य में यह हुआ कि लोग भगवान बुद्ध के उस वाक्य को पकड़कर मांसाहार करने लगे। आज चीन, मंगोलिया, श्रीलंका, जावा तथा भारत के कुछ भागों में जहां बौद्ध धर्म का प्रचार-प्रसार है, लोग मांसाहार करते हैं। अहिंसा के विषय में भी ठीक यही स्थिति है।
पश्चिमी जगत में करुणा और प्रेम का संदेश देने वाले यीशु अहिंसा के अग्रदूत माने जाते हैं, परंतु अहिंसा के सिद्धांत का प्रतिपादन करने वाले भगवान यीशु का परिणाम अत्यंत दुखद रहा। अंत में उन्हें सूली पर लटकाया गया और उनके विरोधियों ने उन्हें कायर करार दिया। इससे स्पष्ट परिलक्षित होता है कि भगवान यीशु के अनुयायियों ने अहिंसा के मूल अर्थ को ठीक प्रकार से नहीं समझा।
भारतीय चिंतन में हमें अहिंसा का समीचीन अर्थ जानना होगा। महाभारत युद्ध के आरंभ में भगवान श्रीकृष्ण अर्जुन को युद्ध हेतु प्रेरित करने के लिए उपदेश देते हैं। भगवान श्रीकृष्ण की दृष्टि में अहिंसा का अर्थ है जिस पुरुष के अन्त:करण में 'मैं कर्ता हूं' ऐसा भाव नहीं है तथा जिसकी बुद्धि सांसारिक पदार्थ और कर्म में लिप्त नहीं होती है, वह पुरुष सब लोगों को मारकर भी वास्तव में न तो मारता है और न ही पाप से बंधता है। मानसकार कहते हैं कि आततायियों को दंड देने के लिए जिनके हाथ में धनुष और बाण हैं, ऐसे प्रभु श्री राम की वंदना करता हूं। भगवान यज्ञ की रक्षा करने के लिए ताड़का को मारना भी उचित समझते हैं। भक्तों की रक्षा के लिए मेघनाद के यज्ञ के विध्वंस का आदेश देते हैं। योग की संस्कृति को स्थापित करने के लिए लाखों राक्षसों के संहार को भी उचित मानते हैं। यह है अहिंसा का यथार्थ स्वरूप। इसलिए मानसकार ने लिखा है-
परम धरम श्रुति विदित अहिंसा। पर निंदा सम अध न गरीसा।। वेदों में अहिंसा को परम धर्म माना गया है और यह परनिंदा के समान भारी पाप नहीं है।
मनकापुर
मनकापुर (Mankapur) भारत के उत्तर प्रदेश राज्य के गोण्डा ज़िले में स्थित एक नगर व नगरपालिका है।
मानव मुख
मानव शरीररचना के सन्दर्भ में मुख, पोषण नाल का प्रथम अंग है।
कन्नड साहित्य चरित्रे
कन्नड साहित्य चरित्रे  कन्नड़ भाषा के विख्यात साहित्यकार आर. एस. मुगली द्वारा रचित एक साहित्येतिहास है जिसके लिये उन्हें सन् 1956 में कन्नड़ भाषा के लिए साहित्य अकादमी पुरस्कार से सम्मानित किया गया।
व्रत (जैन)
सत्प्रवृत्ति और दोषनिवृत्ति को ही जैनधर्म में व्रत कहा जाता है। सत्कार्य में प्रवृत्त होने के व्रत का अर्थ है उसके विरोधी असत्कार्यों से पहले निवृत्त हो जाना। फिर असत्कार्यों से निवृत्त होने के व्रत का मतलब है, उसके विरोधी सत्कार्यों में मन, वचन और काय से प्रवृत्त होना।
मुख्य व्रत पाँच हैं- अहिंसा, अमृषा, अस्तेय, अमैथुन और अपरिग्रह।
वास्तुस्थितिकी
वास्तुस्थितिकी (Arcology) वास्तुशास्त्र और पारिस्थितिकी का एक मिश्रित अध्ययन होता है जिसमें विशेष रूप से घनी जनसंख्या वाले क्षेत्रों में ऐसे आवास व कार्यस्थल बनाने पर बल दिया जाता है जिनका पर्यावरण पर कम-से-कम हानिकारक प्रभाव हो। अक्सर इसमें एक ही बड़ी इमारत में आवास, कार्यालय, कृषि और दुकानें स्थापित करने की परिकल्पना की जाती है।
दक्षेस गान
दक्षेस गान जो आठ दक्षिण एशियाई देशों के लिए एक प्रस्तावित क्षेत्रीय गान है। अफगानिस्तान, बांग्लादेश , भूटान , भारत , मालदीव , नेपाल , पाकिस्तान और श्रीलंका इस दक्षेस के सदस्य हैं। इस गान रचनाकार भारतीय राजनयिक और कवि अभय कुमार हैं। वें नेपाल स्थित भारतीय दूतावास में प्रथम सचिव (प्रेस, सूचना एवं संस्कृति) के रूप में तैनात हैं। अभय कुमार ने दक्षेस गान को मूलत: हिंदी में लिखा है लेकिन अब इसका अनुवाद सात अन्य दक्षेस राष्ट्रों की मातृभाषा में किया हैं। इस गान को लिखकर अभय कुमार ने दक्षेस देशों में परस्पर सहयोग की भावना को और पुष्ट करने की कोशिश की हैं।
गान में दक्षेस के सभी आठ देशों- नेपाल, भारत, पाकिस्तान, बांग्लादेश, अफगानिस्तान, मालदीव, श्रीलंका और भूटान की भाषाओं का इस्तेमाल किया गया है। दक्षेस गान को सर्वप्रथम नेपाल से प्रकाशित हिन्दी मासिक ‘हिमालिनी’ नामक वेबसाइट पर प्रकाशित किया गया।
बंगाली कादंबरीकार बंकिमचंद्र
बंगाली कादंबरीकार बंकिमचंद्र  कन्नड़ भाषा के विख्यात साहित्यकार ए. आर. कृष्ण शास्त्री द्वारा रचित एक एक आलोचनात्मक अध्ययन है जिसके लिये उन्हें सन् 1961 में कन्नड़ भाषा के लिए साहित्य अकादमी पुरस्कार से सम्मानित किया गया।
भद्रवर्ग
भद्रवर्ग (gentry) किसी पारम्परिक समाज में कुलीनवर्ग के नीचे का वह सामाजिक वर्ग होता है जिसके सदस्य अच्छे परिवारों में जन्में व अच्छे संस्कारों से युक्त माने जाते हैं। पारम्परिक समाजों में, जब अधिकांश लोग अनपढ़ थे, वे अक्सर शिक्षित भी हुआ करते थे और शिष्ट माने जाते थे।
चित्रगळु पत्रगळु
चित्रगळु पत्रगळु  कन्नड़ भाषा के विख्यात साहित्यकार ए. एन. मूर्तिराव द्वारा रचित एक संस्मरण है जिसके लिये उन्हें सन् 1979 में कन्नड़ भाषा के लिए साहित्य अकादमी पुरस्कार से सम्मानित किया गया।
त्सो कार
त्सो कार या शो कार झील, जो अपने बृह्त आकार और गहराई के लिए जाना जाता है, यह भारत के संघशासित प्रदेश लद्दाख के दक्षिणी भाग में रूशु पठार और घाटी में स्थित एक उतार-चढ़ाव वाली खारी झील है।
भूगोल और जलवायु
त्सो कार अपने दक्षिण-पश्चिम छोर पर एक छोटी सी झील, स्टार्ट्सपुक त्सो से एक आंतरिक नहर से जुड़ा हुआ है, और उसके साथ मिलकर 9 किमी2 का मैदानी पूल बनाते हैं, जो दो पहाड़ों, थुगे (6050 मीटर) और गुर्सन (6370 मीटर) से घिरे हुए हैं। अधिक मैदानों के भूविज्ञान से, यह निष्कर्ष निकाला जा सकता है कि ऐतिहासिक समय में त्सो कार इस उच्च घाटी तक फैला हुआ था। कुछ साल पहले तक झील नमक का एक महत्वपूर्ण स्रोत था, जिसे चांगपा स्थानीय लोग तिब्बत में निर्यात करने के लिए उपयोग करते थे। थगजा का नाममात्र गांव उत्तर में 3 किमी पर स्थित है। झील के पश्चिमी तट पर एक तम्बू शिविर है जो पर्यटकों के लिए आवास प्रदान करता है।
उच्च ऊंचाई के कारण, सर्दियों में जलवायु चरम रहती है; -40 डिग्री सेल्सियस (-40 डिग्री फारेनहाइट) से नीचे तापमान असामान्य नहीं है। गर्मियों में तापमान दिन के दौरान अत्यधिक उतार चढ़ाव के साथ 30 डिग्री सेल्सियस (86 डिग्री फारेनहाइट) से ऊपर रहता है। बारिश या बर्फ के रूप में वर्षा बहुत दुर्लभ होती है।
वनस्पति और जीव
त्सो कार के अन्तर्गम स्रोत मीठे पानी का हैं; जलीय घास यहां उगते हैं, और वसंत में वनस्पति के तैरते द्वीप बनाते हैं और सर्दियों में खत्म हो जाते हैं। स्टारजापुक त्सो और त्सो कार की सहायक नदियों के किनारे पर बड़ी संख्या में घास पनपते हैं, जबकि उच्च बेसिन के कुछ हिस्सों को स्टेपपे वनस्पति द्वारा चिह्नित किया जाता है, जो ट्रागैंथ और मटर झाड़ियों से घिरे होते हैं। त्सो कार का किनारा आंशिक रूप से नमक की परत से ढका हुआ है, जो वनस्पतियों को प्रवाह से दूर रखता है।
त्सो कार की लवणता के कारण, अधिकांश निवासी जीव उसकी सहायक नदियों और स्टार्ट्सपुक त्सो में पाए जाते हैं। पनडुब्बी पक्षी और ब्राउन-हेड गल्स (मुर्गाबी), और कुछ स्ट्रिप हंस, जंग भूरे और टर्न के की बड़े प्रजनन स्थल हैं। झील के आसपास के काले-गर्दन वाले क्रेन और तिब्बती ग्रौसे अपेक्षाकृत आम हैं। त्सो कार और आसपास के अधिक मैदानों का बेसिन कियांग, तिब्बती गज़ेल, तिब्बती भेड़िये और लोमड़ी के सबसे महत्वपूर्ण निवास स्थानों में से एक है; उच्च पहुंच में स्टेप मार्मॉट हैं। याक और घोड़े स्थानियों द्वारा पाले जाते है।
वर्तमान में झील बेसिन में कोई विशेष सुरक्षा नहीं है, लेकिन इसे राष्ट्रीय उद्यान के भीतर शामिल करने की योजना है जिसे दक्षिण-पूर्वी लद्दाख के पहाड़ियों में स्थापित किया जा सकता है।
पहुँच
त्सो कार, लेह से 160 किमी दक्षिण में स्थित है; लेह-मनाली रोड इसके 30 किमी पश्चिम से गुजरती है। यह झील श्रीनगर से पूर्व की ओर 540 किमी पर स्थित है।
उच्चारण स्थान
स्वनविज्ञान के सन्दर्भ में, मुख गुहा के उन 'लगभग अचल' स्थानों को उच्चारण बिन्दु (articulation point या place of articulation) कहते हैं जिनको 'चल वस्तुएँ' छूकर जब ध्वनि मार्ग में बाधा डालती हैं तो उन व्यंजनों का उच्चारण होता है। उत्पन्न व्यंजन की विशिष्ट प्रकृति मुख्यतः तीन बातों पर निर्भर करती है- उच्चारण स्थान, उच्चारण विधि और स्वनन (फोनेशन)। मुख गुहा में 'अचल उच्चारक' मुख्यतः मुखगुहा की छत का कोई भाग होता है जबकि 'चल उच्चारक' मुख्यतः जिह्वा, नीचे वाला ओठ, तथा श्वासद्वार (ग्लोटिस) हैं।
व्यंजन वह ध्वनि है जिसके उच्चारण में हवा अबाध गति से न निकलकर मुख के किसी भाग (तालु, मूर्धा, दांत, ओष्ठ आदि) से या तो पूर्ण अवरुद्ध होकर आगे बढ़ती है या संकीर्ण मार्ग से घर्षण करते हुए या पार्श्व से निकले। इस प्रकार वायु मार्ग में पूर्ण या अपूर्ण अवरोध उपस्थित होता है।
हिन्दी व्यंजनों का वर्गीकरण
व्यंजनों का वर्गीकरण मुख्य रूप से स्थान और प्रयत्न के आधर पर किया जाता है। व्यंजनों के उत्पन्न होने के स्थान से संबंधित व्यंजन को आसानी से पहचाना जा सकता है। इस दृष्टि से हिन्दी व्यंजनों का वर्गीकरण इस प्रकार है-
उच्चारण की प्रक्रिया के आधार पर वर्गीकरण
उच्चारण की प्रक्रिया या प्रयत्न के परिणाम-स्वरूप उत्पन्न व्यंजनों का वर्गीकरण इस प्रकार है-
स्पर्श : उच्चारण अवयवों के स्पर्श करने तथा सहसा खुलने पर जिन ध्वनियों का उच्चारण होता है उन्हें स्पर्श कहा जाता है। क, ख, ग, घ, ट, ठ, ड, ढ, त, थ, द, ध, प, फ, ब, भ और क़- सभी ध्वनियां स्पर्श हैं। च, छ, ज, झ को पहले 'स्पर्श-संघर्षी' नाम दिया जाता था लेकिन अब सरलता और संक्षिप्तता को ध्यान में रखते हुए इन्हें भी स्पर्श व्यंजनों के वर्ग में रखा जाता है। इनके उच्चारण में उच्चारण अवयव सहसा खुलने के बजाए धीरे-धीरे खुलते हैं।
मौखिक व नासिक्य : व्यंजनों के दूसरे वर्ग में मौखिक व नासिक्य ध्वनियां आती हैं। हिन्दी में ङ, ञ, ण, न, म व्यंजन नासिक्य हैं। इनके उच्चारण में श्वासवायु नाक से होकर निकलती है, जिससे ध्वनि का नासिकीकरण होता है। इन्हें 'पंचमाक्षर' भी कहा जाता है। इनके स्थान पर अनुस्वार का प्रयोग सुविधजनक माना जाता है। इन व्यंजनों को छोड़कर बाकी सभी व्यंजन मौखिक हैं।
पार्श्विक : इन व्यंजनों के उच्चारण में श्वास वायु जिह्वा के दोनों पार्श्वों (बगल) से निकलती है। 'ल' ऐसी ही ध्वनि है।
अर्ध स्वर : इन ध्वनियों के उच्चारण में उच्चारण अवयवों में कहीं भी पूर्ण स्पर्श नहीं होता तथा श्वासवायु अनवरोधित रहती है। हिन्दी में य, व अर्धस्वर हैं।
लुंठित : इन व्यंजनों के उच्चारण में जिह्वा वर्त्स्य भाग की ओर उठती है। हिन्दी में 'र' व्यंजन इसी तरह की ध्वनि है।
उत्क्षिप्त : जिन व्यंजन ध्वनियों के उच्चारण में जिह्वा नोक कठोर तालु के साथ झटके से टकराकर नीचे आती है, उन्हें उत्क्षिप्त कहते हैं। ड़ और ढ़ ऐसे ही व्यंजन हैं।
घोष और अघोष
व्यंजनों के वर्गीकरण में स्वर-तंत्रियों की स्थिति भी महत्त्वपूर्ण मानी जाती है। इस दृष्टि से व्यंजनों को दो वर्गों में विभक्त किया जाता है - घोष और अघोष। जिन व्यंजनों के उच्चारण में स्वरतंत्रियों में कंपन होता है, उन्हें घोष या सघोष कहा जाता हैं। दूसरे प्रकार की ध्वनियां अघोष कहलाती हैं। स्वरतंत्रियों की अघोष स्थिति से अर्थात् जिनके उच्चारण में कंपन नहीं होता उन्हें अघोष व्यंजन कहा जाता है।
प्राणता के आधर पर भी व्यंजनों का वर्गीकरण किया जाता है। प्राण का अर्थ है - श्वास वायु। जिन व्यंजन ध्वनियों के उच्चारण में श्वास बल अधिक लगता है उन्हें महाप्राण और जिनमें श्वास बल का प्रयोग कम होता है उन्हें अल्पप्राण व्यंजन कहा जाता है। पंच वर्गों में दूसरी और चौथी ध्वनियां महाप्राण हैं। हिन्दी के ख, घ, छ, झ, ठ, ढ, थ, ध, फ, भ, ड़, ढ़ - व्यंजन महाप्राण हैं। वर्गों के पहले, तीसरे और पांचवे वर्ण अल्पप्राण हैं। क, ग, च, ज, ट, ड, त, द, प, ब, य, र, ल, व, ध्वनियां इसी वर्ग की हैं। इसे याद रखे।
कर्णाटक संस्कृति समीक्षे
कर्णाटक संस्कृति समीक्षे  कन्नड़ भाषा के विख्यात साहित्यकार एच. तिप्पेरुद्रस्वामी द्वारा रचित एक सांस्कृतिक अध्ययन है जिसके लिये उन्हें सन् 1969 में कन्नड़ भाषा के लिए साहित्य अकादमी पुरस्कार से सम्मानित किया गया।
अकमोला प्रांत
अकमोला प्रांत ( कज़ाख़: Ақмола облысы, अंग्रेज़ी: Akmola Province ) मध्य एशिया के क़ाज़ाख़स्तान देश का एक प्रांत है। इसकी राजधानी कोकशेताऊ शहर है। क़ाज़ाख़स्तान की राष्ट्रीय राजधानी, अस्ताना, पूरी तरह अकमोला के अन्दर आती है लेकिन प्रशासनिक रूप से वह इस राज्य का भाग नहीं है। इस प्रान्त में सोना और कोयला ज़मीन से निकालने का काम चलता है। सन् २००९ की जनगणना में इस प्रांत के ४३.५% लोग कज़ाख़ समुदाय के थे जबकि ३६.५% लोग रूसी समुदाय के थे।
नाम की उत्पत्ति
कज़ाख़ भाषा में 'अक़मोला' का मतलब 'सफ़ेद दफ़न (क़ब्र)' होता है।
रूसी समुदाय में बढ़ौतरी
१९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ ( Nikita Khrushchev ) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस जुम्बिश का नाम 'नई भूमि अभियान' ( virgin lands ) रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि अकमोला प्रान्त जैसे इलाक़ों में रूसी लोगों की बहुतायत है।
चूम (तम्बू)
चूम (अंग्रेज़ी: Chum, रूसी: чум) रूस के साइबेरिया क्षेत्र के पश्चिमोत्तरी भाग में रहने वाली बंजारा यूराली लोगों द्वारा बनाएँ जाने वाले अस्थाई आवास तम्बूओं को कहते हैं। यह लोग अक्सर रेनडियर पालन से जीविका चलाते हैं और इन तम्बूओं को भी आम तौर से लकड़ी के खम्बों के इर्द-गिर्द रेनडियर खाल लपेट कर बनाया जाता है।
रूप नाथ सिंह यादव
रूप नाथ सिंह यादव  जनता दल पार्टी से राजनेता थे, जो छ्ठे लोक (1977 से 1979) सभा में प्रतापगढ़ लोक सभा निर्वाचन क्षेत्र से चुन कर सांसद बने। वे एक वयोवृद्ध स्वतंत्रता सेनानी थे, जिन्होंने भारतीय स्वतंत्रता आंदोलन में सक्रिय भाग लिया और जेल भी गये। उत्तर प्रदेश के विधान सभा के लिए निर्वाचित होने के बाद रूप नाथ सिंह ने कानून का प्रक्टिस छोड़ दी। इसके बाद चौधरी चरण सिंह के नेतृत्व में विधान सभा के दो बार सदस्य बनकर मंत्री परिषद में शामिल हुये और एक बार लोक सभा में चुने गये। उत्तर प्रदेश विधान सभा के सदस्य (1967-70) के दौरान स्थानीय स्वशासन के लिए कृषि और कैबिनेट मंत्री के लिए उप मंत्री के रूप में अपने राज्य की सेवा की। संसदीय के दौरान वेतन और संसद सदस्यों के भत्ते पर सदन और संयुक्त समिति की सहमति से संबंधी समिति के सदस्य थे। श्री यादव ने समाज के दलित और कमजोर वर्गों के उत्थान के लिए लगातार काम किया।
रूप नाथ सिंह यादव की मृत्यु 83 वर्ष की आयु में, 13 फरवरी, 2001 को इलाहाबाद में हुई।
बारम्बारता
सांख्यिकी में, किसी प्रयोग या अध्ययन में कोई घटना जितनी बार घटित होती है, उस संख्या को उस घटना की बारम्बारता (frequency) कहते हैं। इन बारम्बारताओं को प्रायः हिस्टोग्राम के रूप में चित्रित किया जाता है।
मार्ग–4
मार्ग–4  कन्नड़ भाषा के विख्यात साहित्यकार एम. एम. कलबुर्गी द्वारा रचित एक निबंध–संग्रह है जिसके लिये उन्हें सन् 2006 में कन्नड़ भाषा के लिए साहित्य अकादमी पुरस्कार से सम्मानित किया गया।
अजीत प्रताप सिंह
राजनीतिक जीवन
अजीत प्रताप सिंह भारतीय राष्ट्रीय कांग्रेस के सदस्य थे और 1946 से 1952 तक उत्तर प्रदेश विधान सभा के सदस्य रहे और 1969 से 1977 तक उत्तर प्रदेश सरकार में कैबिनेट मंत्री के पद पर बने रहे। इसके अलावा दो बार लोक सभा के सदस्य चुने गये एक बार 1962 से 1967 तक व दूसरी बार 1980 से 1984 तक।
इनकी शिक्षा सेंट जोसफ़ कॉलेज इलाहाबाद व सीनियर कैम्ब्रीज से हुई। वो 1985 में आबकारी मंत्री व 1988 में आबकारी व वन मंत्री रहे इसके अलावा 1986 से 1988 तक उत्तर प्रदेश के राज्य योजना आयोग के उपाध्यक्ष रहे। वे 1998 से 2000 तक ब्रिटिश इंडिया एसोसिएशन (अवध) के अध्यक्ष रहे इसी काल में वे काल्विन ताल्लुकदार कॉलेज लखनऊ (1998-2000) के सचिव सह प्रबंधक भी रहे। ये प्रताप बहादुर डिग्री कॉलेज, प्रतापगढ़ सिटी के संस्थापक सदस्यों में भी शामिल थे व प्रताप बहादुर इंटर कॉलेज के प्रबंधक रहे। इन्होंने तीन अस्पतालों को प्रतापगढ़ जिला बोर्ड को दान किया। 1991 में, उनके बेटे अभय प्रताप सिंह, जनता दल से उसी निर्वाचन क्षेत्र से चुने गए थे।
निधन
82 साल की उम्र में इनका निधन जनवरी 6, 2000 को लखनऊ में हुआ।
चिकित्सा प्रक्रिया
स्वास्थ्य या चिकित्सा से सम्बन्धित कोई परिणाम प्राप्त करने के लिए जो जो कार्य किए जाते हैं, वे क्रमसहित सम्मिलित रूप से चिकित्सा प्रक्रिया (मेडिकल प्रोसीजर) कहलाते हैं। किसी भी प्रक्रिया में कार्य के साथ सथ उस कार्य का क्रम भी बहुत महत्वपूर्ण है।
अकतोबे प्रांत
अकतोबे प्रांत ( कज़ाख़: Ақтөбе облысы, अंग्रेज़ी: Aktobe Province ) मध्य एशिया के क़ाज़ाख़स्तान देश का एक प्रांत है। इसकी राजधानी भी अकतोबे नाम का शहर ही है। इस प्रांत से इलेक नदी ( Ilek river ) निकलती है जो यूराल नदी की एक महत्त्वपूर्ण उपनदी है। इस प्रान्त में तेल की खाने हैं और उनसे प्रांत को अच्छी आमदनी हो जाती है। सोवियत संघ के ज़माने में यहाँ की आलिया मोल्दागुलोवा ( Али́я Молдагу́лова, Aliya Moldagulova ) नामक स्त्री सोवियत लाल सेना में एक मशहूर निशानेबाज़ थी और प्रांत में जगह-जगह उसके नाम के स्मारक हैं।
नाम की उत्पत्ति
कज़ाख़ भाषा में 'अक़ तोबे (Ақ төбе)' का मतलब 'सफ़ेद पहाड़' होता है। इसमें बिंदु वाले 'क़' के उच्चारण पर ध्यान दें क्योंकि यह बिंदु-रहित 'क' के उच्चारण से अलग होता है और 'क़रीब' और 'क़ीमत' जैसे शब्दों के 'क़' जैसा होता है।
समुदाय
सन् २००९ की जनगणना के हिसाब से इस प्रांत के ७९% लोग कज़ाख़ समुदाय के थे। इनके अलावा यहाँ रूसी, तातार, यूक्रेनी, जर्मन, कोरियाई, यहूदी, अरमेनियाई, चेचेन और मोलदोवी लोग भी रहते हैं।
रसूलाबाद, कानपुर देहात
रसूलाबाद (Rasulabad) भारत के उत्तर प्रदेश राज्य के कानपुर देहात ज़िले में स्थित एक नगर है। यह इसी नाम की तहसील का मुख्यालय भी है।
प्रशासनिक दर्जा
रसूलाबाद नगर पंचायत का गठन वर्ष २००५ में हुआ था। ब्रिटिश शासन में यह तहसील का मुख्यालय था लेकिन १८९४ में इस तहसील को विभाजित कर डेरापुर और बिल्हौर तहसीलों में सम्मिलित कर दिया गया था। वर्ष १९८८ में इस तहसील पुनर्सृजन हुआ।
यातायात
यह नगर जिले के मुख्यालय अकबरपुर (५२ किलोमीटर) से रोड द्वारा जुड़ा हुआ है। जहाँ रूरा होकर जा सकते हैं। कानपुर नगर (६४ किलोमीटर ) रोड द्वारा जुड़ा हुआ है। उत्तर दिशा में यह नगर रोड द्वारा बिल्हौर (३० किलोमीटर ) से जुड़ा हुआ है। इसका निकटतम रेलवे स्टेशन झींझक है जहाँ फ़ास्ट और सुपर फ़ास्ट रेलगाड़ियाँ ठहरती हैं। झींझक से पश्चिम की दिशा में इटावा, आगरा, दिल्ली मेरठ आदि नगरों को जा सकते हैं तथा पूर्व दिशा में कानपुर, लखनऊ, पटना, हावड़ा आदि नगरों से जुड़ा हुआ है। इस नगर से पश्चिम की ओर इटावा, फिरोजाबाद, आगरा, और दिल्ली के लिए बसों की सुविधाएं उपलब्ध हैं,वहीं कानपुर नगर एवं कानपुर देहात के मुख्यालय के लिए भी सीधी सेवाएं हैं, दक्षिण की ओर औरया जिला जो दिबियापुर होते हुए जाया जा सकता है, इस नगर से उत्तरी-पूर्वी मध्य में लखनऊ के लिए आगरा एक्सप्रेस वे जो 45 किलोमीटर अरौल होते हुए जा सकते हैं जिसकी दूरी 141 किलोमीटर है।
टीपी
टीपी (Tipi, Teepee) उत्तर अमेरिका के ग्रेट प्लेन व प्रेरी क्षेत्रों में बसने वाले अमेरिकी आदिवासी समूहों द्वारा आवास के लिए प्रयोग होने वाले शंकु-आकार के पारम्परिक तम्बुओं को कहते हैं। इनका ढांचा १५ से २० फ़ुट लम्बे खम्बों से बना होता है जिसके इर्द-गिर्द अमेरिकी बायसन की खाल लपेटी जाती है। तम्बू के ऊपर खाल का एक भाग लटका हुआ होता है जो बाहर से वर्षा, हिम और पवन को भीतर आने से तो रोकता है लेकिन अंदर जल रही आग के धुँए को तम्बू से निकास का मार्ग प्रदान करता है।
मन मंथन
मन मंथन  कन्नड़ भाषा के विख्यात साहित्यकार एम. शिवराम द्वारा रचित एक मनोवैज्ञानिक अध्ययन है जिसके लिये उन्हें सन् 1976 में कन्नड़ भाषा के लिए साहित्य अकादमी पुरस्कार से सम्मानित किया गया।
होसतु होसतु
होसतु होसतु  कन्नड़ भाषा के विख्यात साहित्यकार एम. चिदानंद मूर्ति द्वारा रचित एक समालोचना है जिसके लिये उन्हें सन् 1997 में कन्नड़ भाषा के लिए साहित्य अकादमी पुरस्कार से सम्मानित किया गया।
किम इल-सुंग
किम इल-सुंङ (/ˈkɪm ˈɪlˈsʊŋ, ˈsʌŋ/ ; 15 अप्रैल 1912 – 8 जुलाई 1994) १९४८ से १९९४ (मृत्युपर्यन्त) उत्तर कोरिया का सर्वोच्च नेता थे। १९४८ से १९७२ तक वह प्रधानमंत्री के पद पर रहे और १९७२ से १९९४ तक राष्ट्रपति के पद पर।
जामिया हमदर्द
जामिया हमदर्द (उर्दू : جامعہ ہمدرد) उच्च शिक्षा का एक संस्थान है, भारत में नई दिल्ली में स्थित मानित विश्वविद्यालय है । इसे भारत के राष्ट्रीय आकलन और मान्यता परिषद द्वारा 'ए' ग्रेड विश्वविद्यालय की स्थिति से सम्मानित किया गया है और यह 1989 में स्थापित किया गया। यह एक सरकारी वित्त पोषित मानित विश्वविद्यालय है जो मुख्य रूप से अपने फार्मेसी कार्यक्रम के लिए जाना जाता है।
फैकल्टीज
विश्वविद्यालय आधुनिक चिकित्सा में स्नातक कार्यक्रम प्रदान करता है जो एमबीबीएस, इनफार्मेशन टेक्नोलॉजी, और कंप्यूटर अनुप्रयोगों के पुरस्कार और सूचना प्रौद्योगिकी, कंप्यूटर अनुप्रयोग, बिजनेस मैनेजमेंट, फिजियोथेरेपी और व्यावसायिक थेरेपी में स्नातकोत्तर कार्यक्रम पिछले कुछ सालों में शुरू किया गया है। फिजियोथेरेपी और व्यावसायिक थेरेपी में स्नातक कार्यक्रम और निवारक कार्डियोलॉजी में स्नातकोत्तर डिप्लोमा भी शुरू करने के लिए योजनाबद्ध है।
केंद्रीय इंस्ट्रुमेंटेशन सुविधा (सीआईएफ)
जुलाई 1990 में फार्मेसी के फैकल्टी में सेंट्रल इंस्ट्रुमेंटेशन सुविधा की स्थापना एल 7 बैकमैन अल्ट्रा-अपकेंद्रित्र, सोरवाल आरटी -6000 कम गति अपकेंद्रित्र, डीयू -64 बैकमैन यूवी-वीआईएस स्पेक्ट्रोमीटर, पेर्किन-एल्मर 8700 गैस क्रोमैटोग्राफ, पेर्किन-एल्मर की स्थापना के साथ की गई थी। एचपीएलसी और मेटलर इलेक्ट्रॉनिक संतुलन। वर्ष 1992 में, गामा-काउंटर, बीटा-काउंटर और डीएनए इलेक्ट्रोफोरोसिस सिस्टम सीआईएफ में जोड़े गए थे। पेर्किन-एल्मर लैम्ब्डा -20 डबल-बीम यूवी-वीआईएस स्पेक्ट्रोफोटोमीटर, पेर्किन-एल्मर एलएस -50 लुमेनसेंस स्पेक्ट्रोमीटर, बायो-रेड एफटी-आईआर स्पेक्ट्रोमीटर और मिनी कंप्यूटर, जिसमें आठ कंप्यूटर, इंटरनेट और ई-मेल सुविधाएं शामिल हैं, सीआईएफ में भी उपलब्ध हैं।
लाइब्रेरी
पुस्तकालय प्रणाली में केंद्रीय पुस्तकालय और छह फैकल्टी पुस्तकालय शामिल हैं: विज्ञान, चिकित्सा, फार्मेसी, नर्सिंग, इस्लामी अध्ययन, और प्रबंधन अध्ययन और सूचना टेक्नोलॉजी के फैकल्टी। केंद्रीय पुस्तकालय का नाम संस्थापक के छोटे भाई का नाम 'हाकिम मोहम्मद सैद सेंट्रल लाइब्रेरी' रखा गया है।
कंप्यूटर केंद्र
विश्वविद्यालय के पास एक कंप्यूटर केंद्र है जो कंप्यूटर विज्ञान विभाग, कंप्यूटिंग सुविधाओं, और सिस्टम विश्लेषण इकाइयों के साथ-साथ सभी आवश्यक परिधीय और आवश्यक सॉफ़्टवेयर के प्रयोगशाला के रूप में काम करता है। कंप्यूटर सेंटर में पांच प्रयोगशालाएं हैं, जिनके संबंधित विकास क्षेत्रों की सुविधाएं हैं।
विद्वानों का घर
विद्वानों का घर विद्वानों, विश्वविद्यालय के मेहमानों, परीक्षा परीक्षकों, चयन बोर्ड के सदस्यों और आवासीय सम्मेलनों के लिए एक गेस्ट हाउस है।
इसमें 12 डबल बेड कमरे, 27 सिंगल बेड रूम और 4 फ्लैट हैं। रसोईघर अनुरोध पर मजीदिया अस्पताल और बाहरी लोगों के डॉक्टरों की भी सेवा करता है।
हमदर्द इंस्टीट्यूट ऑफ मेडिकल साइंसेज एंड रिसर्च (एचआईएमएसआर) और हाकिम अब्दुल हमीद शताब्दी अस्पताल
विश्वविद्यालय के संस्थापक जनाब हकीम अब्दुल हमीद ने 1953 में यूनानी प्रणाली की दवा के साथ मेडिकल कॉलेज शुरू करने की कल्पना की थी। हिमासर भारतीय विश्वविद्यालयों में शीर्ष 7 स्थान पर है। जुलाई 2012 में मेडिकल काउंसिल ऑफ इंडिया ने अपने परिसर में मेडिकल कॉलेज शुरू करने के लिए जामिया हमदर्द को अनुमति दी थी। इससे पहले विश्वविद्यालय ने पूर्व मजीदिया हॉस्पिटल का नाम हकीम अब्दुल हमीद शताब्दी अस्पताल (एचएएच शताब्दी अस्पताल) रखा और इसे एक नए स्थापित मेडिकल इंस्टीट्यूट - हामार्ड इंस्टीट्यूट ऑफ मेडिकल साइंसेज ऑफ रिसर्च (एचआईएमएसआर) से जोड़ दिया। एचएएच शताब्दी अस्पताल में वर्तमान में 650 शिक्षण बिस्तर हैं जो रक्त बैंक और अस्पताल प्रयोगशाला सेवाओं के साथ सभी व्यापक नैदानिक ​​विषयों का आवास करते हैं। एचआईएमएसआर दिल्ली के राष्ट्रीय राजधानी क्षेत्र में छठा मेडिकल कॉलेज था, और राजधानी शहर दिल्ली में सार्वजनिक-निजी क्षेत्र में पहला मॉडल अस्पताल था। विश्वविद्यालय का वर्तमान नेतृत्व डॉ। सेयद एहतेशाम हसनैन, कुलगुरू हैं। एमबीबीएस छात्रों के पहले बैच को अगस्त 2012 में लिया गया था। संस्थान ने दूसरे बैच लेने के लिए एमसीआई जांच पास की, और अगस्त 2013 में राष्ट्रीय पात्रता और प्रवेश परीक्षा (एनईईटी) के माध्यम से दूसरा बैच लिया।
संस्थान कर्क रोग (कैंसर), मधुमेह और कार्डियोवैस्कुलर बीमारियों में अनुसंधान करता है । संस्थान ने ऑल इंडिया हार्ट फाउंडेशन और नेशनल हार्ट इंस्टीट्यूट, नई दिल्ली के सहयोग से निवारक कार्डियोलॉजी में एक साल का स्नातकोत्तर डिप्लोमा शुरू किया। एक 550 बिस्तर की सुविधा की योजना बनाई गई है। एक छत के नीचे चिकित्सा इमेजिंग प्रदान करने के लिए हमदर्द इमेजिंग सेंटर की स्थापना की गई है। विश्वविद्यालय के छात्रों, शिक्षण और गैर-शिक्षण कर्मचारियों, उनके परिवार के सदस्यों और बहुत गरीब लोगों को मुफ्त ओपीडी सुविधाएं मुहैया कराई जाती हैं। पुराने मजीदिया अस्पताल को चिकित्सा फैकल्टी (यूनानी) के छात्रों के लिए प्रशिक्षण स्थान के रूप में विकसित किया जा रहा है।
रैंकिंग
विश्वविद्यालय और कॉलेज रैंकिंग
कुर्ती, गोवा
कुर्ती (Curti) भारत के गोवा राज्य के उत्तर गोवा ज़िले में स्थित एक नगर है।
जामिया हमदर्द
रैंकिंग
2018 में राष्ट्रीय संस्थागत रैंकिंग फ्रेमवर्क (एनआईआरएफ) द्वारा विश्वविद्यालयों में जामिया हमदार्ड को 37 वें स्थान पर रखा गया था और 23 विश्वविद्यालयों में। यह फार्मेसी रैंकिंग में दूसरे स्थान पर था।
कुर्ती, गोवा
भूगोल
कुर्ती 15.42°N 74.02°E के निर्देशांको पर स्थित है। इसकी औसत ऊँचाई 30 मीटर है।
जामिया हमदर्द
सुविधाएं
जामिया हमदर्द परिसर में और बाहर दोनों कर्मचारियों और छात्रों के लिए पूर्ण आवासीय सुविधाएं प्रदान करता है। परिसर में नौ आवासीय ब्लॉक हैं जो शिक्षण और गैर-शिक्षण कर्मचारियों की सभी श्रेणियों के निवास के लिए हैं।
इंग्लिश साहित्य चरित्रे
इंग्लिश साहित्य चरित्रे  कन्नड़ भाषा के विख्यात साहित्यकार एल.एस. शेषगिरि राव द्वारा रचित एक साहित्येतिहास है जिसके लिये उन्हें सन् 2001 में कन्नड़ भाषा के लिए साहित्य अकादमी पुरस्कार से सम्मानित किया गया।
जामिया हमदर्द
सुविधाएं
जामिया हमदर्द में लड़कियां और लड़के के लिए अलग-अलग छात्रावास हैं। प्रत्येक छात्रावास में एक आम कमरा, पढ़ने का कमरा, डाइनिंग हॉल और आगंतुकों का कमरा होता है। हॉस्टल की संख्या इस प्रकार है:
विदेशी नागरिक
विश्वविद्यालय उन विदेशी नागरिकों का स्वागत करता है जिनके पास एक अच्छा अकादमिक रिकॉर्ड है और जो समकक्ष योग्यता परीक्षाओं में अच्छे अंक प्राप्त किए हैं। एसएटी / जीमैट / जीआरई परीक्षाओं में अच्छा प्रतिशत हासिल करने वाले उम्मीदवारों को प्राथमिकता दी जाती है।
विदेशी छात्र का सेल
विदेशी छात्र सेल उनके अधिकारों और सुविधाओं की देखभाल करता है। विदेशी छात्रों के सलाहकार विदेशी छात्रों के मामलों की देखभाल करते हैं। हर साल सेल द्वारा सांस्कृतिक और सामाजिक कार्यक्रम आयोजित किया जाता है।
प्लेसमेंट गतिविधियां
विश्वविद्यालय अपने छात्रों के लिए नियुक्ति गतिविधियों का आयोजन करता है और बड़ी संख्या में कंपनियां एलरगन, भारत, अमेरिकन एक्सप्रेस, एरिसेंट, बी ब्रून मेल्सुंगेन, बायोकॉन, ब्रिस्टल मायर्स स्क्विब, सिप्ला, सिस्को, सीएससी, कॉम्विवा टेक्नोलॉजीज लिमिटेड, डॉ। रेड्डीज लेबोरेटरीज, फिसर, हेडस्ट्रांग, हेवलेट पैकार्ड, एचसीएल टेक्नोलॉजीज, आईसीआईसीआई बैंक, इम्पेसस, इंफोसिस ल्यूपिन, मैक्स न्यू यॉर्क लाइफ इंश्योरेंस, मारुति उद्योग, न्यूजेन, नोवार्टिस, न्यूक्लियस सॉफ्टवेयर एक्सपोर्ट्स, पैनेसा, पेरोट सिस्टम्स, फाइजर, क्वालिटेक कंसल्टेंट्स, क्वार्क, रैनबैक्सी, अनुसंधान प्रयास, सैपीएंट, सन फार्मा, सिंटेल, टीसीएस, टेक महिंद्रा और कई अन्य कंपनियों में कैंपस द्वारा नियुक्त होते हैं।
ग्राहम लॉयड
लॉयड ने एक्रिंगटन क्रिकेट क्लब के लिए क्लब क्रिकेट खेला, जिस शहर में उनका जन्म हुआ था। वह इंग्लैंड के पूर्व कोच और बल्लेबाज डेविड लॉयड के बेटे हैं, जिसके तहत उन्होंने इंग्लैंड के लिए अपने सभी प्रदर्शन किए। जब लॉयड सीनियर 61 साल की उम्र में रिटायरमेंट से बाहर आया और 2008 में एक्रिंगटन के लिए फिर से खेलने के लिए आया, तो उसने बेटे ग्राहम के साथ बल्लेबाजी की, जिसमें पिता और बेटे ने क्रमशः 15 और 78 रन बनाए और हस्लिंगडेन क्रिकेट क्लब के खिलाफ हार गए।
लॉयड अब इंग्लैंड और वेल्स क्रिकेट बोर्ड की प्रथम श्रेणी अंपायरों की सूची में अंपायर हैं।
जामिया हमदर्द
हमदर्द स्टडी सर्किल
सर्किल सिविल सेवा परीक्षा, जैसे प्रारंभिक परीक्षा, मुख्य परीक्षा और व्यक्तित्व परीक्षण के सभी तीन चरणों के लिए कोचिंग प्रदान करता है। हमदर्द स्टडी सर्किल में उत्कृष्ट बोर्डिंग और रहने की सुविधा, एक अच्छी तरह से सुसज्जित पुस्तकालय, इंटरनेट सुविधा, कार्यालय परिसर, मनोरंजन कक्ष, आधुनिक भोजन कक्ष और रसोईघर दक्षिण दिल्ली में तालिमाबाद के 14 एकड़ (57,000 वर्ग मीटर ) में फैला हुए परिसर में स्थित है। कोचिंग के लिए कोई शुल्क नहीं लिया जाता है। लेकिन छात्रावास और सुविधाओं के रखरखाव के लिए प्रति माह 1750 / - और रु। 2000 / - भोजन के लिए प्रति माह का भुगतान करना होगा। अल्पसंख्यक, ओबीसी और एससी / एसटी श्रेणियों के योग्य छात्रों के लिए छात्र सामाजिक न्याय और सशक्तिकरण अनुदान मंत्रालय के माध्यम से उपलब्ध हैं।
मुख्य परीक्षा कोचिंग के लिए अगले वर्ष जुलाई के अंतिम सप्ताह में प्रीलिम परीक्षा कोचिंग और नई दिल्ली में हर साल नवंबर के तीसरे रविवार को नई दिल्ली, पटना, चेन्नई और तिरुवनंतपुरम में आयोजित प्रतिस्पर्धी परीक्षण के माध्यम से मेरिट आधार पर सख्ती से प्रवेश परिक्षा के द्वारा एडमिशन दिया जाता है। व्यक्तित्व परीक्षण कोचिंग के लिए प्रवेश प्रत्येक वर्ष मार्च के आखिरी सप्ताह में व्यक्तिगत साक्षात्कार के माध्यम से किया जाता है। कुल 10 लड़कियों और 50 लड़कों तक का सेवन सुविधा है। अब तक 161 उम्मीदवारों ने हमदर्द स्टडी सर्कल से विभिन्न सिविल सेवाओं के लिए अर्हता प्राप्त की है।
पूर्व छात्र समुदाय
जामिया हमदर्द पूर्व छात्रों की एसोसिएशन और जामिया हमदर्द फार्मा प्रोफेशनल पूर्व छात्र लिंकडइन नेटवर्क पर दो समुदाय हैं। उन्हें बड़ी सफलता मिली है और पूर्व छात्रों और वर्तमान छात्रों के लिए गतिविधियों का केंद्र बन गया है।
संदर्भ
http://timesofindia.indiatimes.com/city/delhi/Dr-Seyed-Ehtesham- अभिषेक-  vice-  of-  Hamdard/  53985672.cms
किशोर काबरा
डॉ॰ किशोर काबरा (जन्म : २६ दिसम्बर १९३४, निधन : २५ मार्च २०२२ )हिन्दी कवि हैं। साठोत्तरी हिन्दी-कविता के शीर्षस्थ हस्ताक्षरों में उनका महत्वपूर्ण स्थान है। काबरा जी मूलत: कवि हैं, साथ ही निबन्धकार, आलोचक, कहानीकार, शब्द-चित्रकार, अनुवादक एवं संपादक भी हैं। आपक की गद्य-प्रतिभा लघुकथाओं और प्रबंध-काव्यों तक व्याप्त है। आपका कवित्व कवि-सम्मेलनों के श्रोताओं से लेकर पाठकों की हृदयभूमि तक प्रतिष्ठित है।
जीवन परिचय
मध्य प्रदेश के मालव-अंचल में रचे-बसे मंदसौर नगर की काली मिट्टी किशोर काबरा की जन्मभूमि है। 26 दिसम्बर 1934 को 'नंदकिशोर' नाम के बालक ने काबरा परिवार में जन्म लिया। इसी बालक ने 'किशोर काबरा' के नाम से हिन्दी-भाषा-साहित्य में एम॰ए॰, पी-एच.डी. और साहित्यरत्न की पदवियां प्राप्त की। स्नातकोत्तर अध्यापक एवं उपाचार्य पद पर वर्षो तक रहने के बाद आपने केन्द्रिय विद्यालय संगठन से स्वैच्छिक त्यागपत्र दे दिया और एकांत एवं अनन्य भाव से साहित्य-साधना में प्रवृत्त हो गये। शिल्प, कथ्य एवं विधा की दृष्टि से विपुल साहित्य की रचना करने वाले काबरा जी को देश के कोने-कोने से कई साहित्यिक संस्थानों द्वारा समादृत एवं पुरस्कृत किया गया है। साहित्यकला श्री, साहित्य शिरोमणि, साहित्य श्री, पत्रकार श्री, विद्यावाचस्पति जैसी मानद पदवियों से आप समलंकृत हैं। नि:संदेह डॉ॰ किशोर काबरा सच्चे अर्थो में सारस्वत हैं और मां भारती के अनुपम कंठहार हैं।
कृतियाँ
श्री किशोर काबरा प्रणीत 'उत्तर महाभारत' एक गरिमामंडित प्रबंध-कृति है। कलात्मकता, भाव-सौंदर्य, युगबोध एवं गहन जीवन-दृष्टि का सन्निवेश ही इसकी अपनी गरिमा है। उत्तर महाभारत का उपजीव्य भी महाभारत के 17 वें और 18 वें पर्व का आख्यान है। इसकी कथा सात सर्गो में विभक्त है। महाभारत के 18 दिवसीय विध्वंसकारी युद्ध के अनंतर अवशिष्ट पांच पांडवों के हिमालय-प्रस्थान की कथा-काव्य, दर्शन और मनोविज्ञान के त्रिवेणी-संगम पर कही गयी है।
कवि ने उत्तर महाभारत में अतीत के बीजों को वर्तमान की भूमि पर भविष्य के लिए बोने का प्रयास किया है। प्रत्येक पांडव एक तटस्थ दार्शनिक की भांति महाप्रयाण की बेला में अपने पूर्व-कृत कर्मो का पर्यवेक्षण करता है। पांडवों के आत्मालोचन का यह अंश कवि की नितान्त मौलिक उद्भावना है। स्वयं कवि का कथन है - उत्तर महाभारत अर्थात षटविकारों के शमन और षड़दर्शन की प्राप्ति का बिंबात्मक आख्यान है। वस्तुत: यह छह व्यक्तियों के स्वभाव-वैचित्र्य का मनोवैज्ञानिक विश्लेषण है।
'उत्तर रामायण' भी पांच सर्गो में विभक्त महाकाव्य स्तर का गरिमायुक्त प्रबंध-काव्य है, जिसमें कवि ने रामकथा से संबंधित कुछ शाश्वत प्रश्नों के समाधान खोजने का प्रामाणिक प्रयत्न किया है। कवि ने अपनी प्रासादिक एवं प्रवाहयुक्त भाषा-शैली में इस महाकाव्य की रचना की है।
निश्चय ही उत्तर रामायण में रूपायित रामकथा न तो आक्षेप-कथा है, न क्षेपक-कथा है और न ही कोई कलंक-कथा है। यह तो नि:संदेह सीता-राम की गौरव-गाथा का युग-सापेक्ष पुनर्मूल्यांकन है। स्वयं कवि के मतानुसार, यह मानव की पूर्णता-यात्रा में विश्व-इतिहास के सबसे बड़े त्याग, बलिदान एवं तिरोहित होने की संघर्षपूर्ण और उतार-चढ़ाव वाली तथा मानव-मन के कई योगों से भरी परीक्षा-कथा है।
डॉ॰ किशोर काबरा प्रबंध-चेतना के सशक्त कवि हैं। इनके पांचों प्रबंध-काव्य हिन्दी-जगत के पर्याप्त चर्चित-समादृत एवं पुरस्कृत हुये हैं। सभी प्रबंध-काव्यों में कवि की सूक्ष्म काव्य-दृष्टि एवं गंभीर मनोवैज्ञानिक अंतर्दृष्टि के दर्शन होते हैं। डॉ॰ घनश्याम अग्रवाल ने यथार्थ ही लिखा है कि डॉ॰ धर्मवीर भारती, नरेश मेहता, दुष्यन्तकुमार के साथ ही डॉ॰ काबरा का नाम इन प्रबंध-काव्यों के संदर्भ में आदर के साथ लिया जा सकता है।.... वे निश्चय ही आधुनिक काल के आठवें दशक के उत्तम प्रबंध कवि हैं। (डॉ॰ किशोर काबरा: व्यक्तित्व एवं कृतित्व, पृ.49)
डॉ॰ काबरा-रचित खंडकाव्य 'परिताप' के पांच क्षण महाभारत के अमर पात्र भीष्म पितामह के मनस्ताप एवं परिताप पर आधारित है। कवि ने प्रस्तुत खंडकाव्य में आजीवन अविवाहित रहने की भीष्म प्रतिज्ञा का पुनर्मूल्यांकन तो किया ही है, साथ ही मनोवैज्ञानिक सत्य के प्रकाश में उनके परंपरागत उज्ज्वल चरित्र पर एक जबर्दस्त प्रश्न-चिन्ह भी लगा दिया है। महाभारत युद्ध के अनंतर कुरूक्षेत्र की रणभूमि में शरशैया पर लेटे हुये मुमूर्ष भीष्म पितामह असह्य मनस्ताप से आक्रांत हैं और अनेक अंतर्विरोधों के बीच तड़प रहे हैं। उनके लिए जीवन पाप और मरण अभिशाप हो गया है। आखिर ऐसा क्यों? इसलिए कि भीष्म ने अपने रूग्ण और क्षतवीर्य सौतेले भाई विचित्रवीर्य के लिए काशीराज की तीनों राजकुमारियों (अंबालिका, अंबिका, अंबा) का अपहरण करके भारी अदूरदर्शिता का परिचय दिया था। इनमें से दो को क्रमश: प्राप्त हुये पांडुरोगग्रस्त पुत्र और अंधा पुत्र। कहीं की नहीं रही तो अंबा। भीष्म ने उसे अपनी प्रतिज्ञा के बहाने ठुकरा दिया, फलस्वरूप वह आजीवन प्रणय और प्रतिशोध की आग में जलती रही। भीष्म को भी अंबा के प्रति अन्याय का भीषण परिताप है। भीष्म के इसी परिताप के माध्यम से कवि ने एक और उपेक्षित नारी अंबा का उद्धार किया है।
डॉ॰ काबरा प्रणीत खंडकाव्य 'धनुष-भंग' का प्रेरणा-स्रोत रामायण है। धनुष-भंग का संपूर्ण कथानक पांच विस्फोटों, किवां पांच सर्गो में विभक्त है। एक युगदृष्टा कवि के अनुरूप काबरा जी ने प्रस्तुत खंडकाव्य में रामायण की एक सूक्ष्म मिथकीय परिकल्पना के सहारे युग-बोध का सन्निवेश किया है। श्रीराम का वरण करने के लिए सीता अपने हाथों में वरमाला लिये खड़ी है। सीता के पलक झपकने के केवल एक क्षण को कवि ने व्यापक युग-संदर्भो में देखा है। पिछली इक्कीस पीढ़ियों से चलने वाली धनुष और हल की कहानी को प्रतीकात्मक ढंग से प्रस्तुत करना ही इस खंडकाव्य का उद्देश्य है।
'जलते पनघट : बुझते मरघट' डॉ॰ काबरा की इक्यावन कविताओं का संकलन है। इसमें कुछ कविताएं मुक्तछंद में भी लिखी गयी हैं। कविताओं में कवि के कटु-मधुर अनुभवों की प्रतिध्वनियां स्पष्ट सुनाई पड़ती हैं। आधुनिकता के नाम पर समाज और देश में व्याप्त प्रवंचना, कुंठा और अनास्था के बावजूद इन कविताओं में कवि ने आस्था और विश्वास के गीत गाए हैं।
'सारथि, मेरे रथ को लौटा दे' में कवि का कवित्व तीन धुरियों अर्थात् कविता, गीत और गजल के तीन रंगों में अभिव्यक्त हुआ है। इस संकलन की कविताओं का परिदृश्य अपेक्षाकृत अधिक व्यापक है, जिसमें धर्म, समाज, राजनीति, जीवन, साहित्य आदि में व्याप्त कुत्साओं और अनिष्टों की स्पष्ट विवृति परिलक्षित होती है। संग्रह की लंबी कविता 'सारथि मेरे रथ को लौटा दे' आधुनिक-बोध से अनुप्राणित एक सशक्त और उल्लेखित कविता है।
'टूटा हुआ सागर' की कविताओं में कवि की बलवत्तर अनुभूतियों एवं प्रौढ भाषा-शिल्प के दर्शन होते हैं। व्यक्ति, समाज और राष्ट्र के प्रति कवि का दायित्व बोध यहां और भी तीव्र रूप में व्यक्त हुआ हे। जीवन के कारागार में कैद आज के आदमी की तस्वीर को कवि ने कितने मर्मस्पर्शी रूप में अंकित किया है :
शहर की विषाक्त सभ्यता और उसमें सरापागर्क नागरिकों के प्रति कवि का यह चुटीला व्यंग्य देखिए और अज्ञेयजी की 'सांप' शीर्षक कविता का स्मरण कीजिए :
'ऋतुमती है प्यास' विशुद्ध गीत-संग्रह है, जिसमें उपमालंकार एवं लाक्षणिक प्रयोगों से समलंकृत प्रकृति का चित्रोपम एवं बिंबात्मक चित्रण देखते ही बनता है।
'हाशिए की कविताएं' काव्य-संकलन को प्रबंधकार डॉ॰ काबरा के कवि-कर्म का उपोत्पाद कहा जा सकता है। इसमें कवि की 301 क्षणिकाएं ग्रंथस्थ हैं, जो वस्तुत:, प्रबंध-रचना के दौरान कवि के हृदय में उत्पन्न समसामयिक बोध से संबंधित चिंतन-कणिकाएं हैं।
'किशोर-सतसई' 707 दोहों का संग्रह है। संस्कृत और प्राकृत को छोड़ भी दें तो हिन्दी में मध्ययुग से लेकर आज तक सतसई की एक अक्षुण्ण परंपरा दृष्टिगत होती है। 'किशोर सतसई' उसी सुदीर्घ परंपरा की एक महत्वपूर्ण कड़ी है। काबराजी दोहा छंद की शक्ति से सुपरिचित हैं। नई पीढ़ी की नियति का इससे सहज, सुंदर और संक्षिप्त किन्तु पूर्ण चित्र और क्या होगा?
सतसई के सात सोपानों में मानो कवि ने जगाीवन-संबंधी अपना विराट अनुभव व्यक्त कर दिया है। दोहा जैसा प्राचीन छंद स्वीकार करके उसमें कथ्य और शिल्प का नावीन्य संपूर्ण अर्थ-गौरव के साथ संजो पाना डॉ॰ किशोर काबरा जैसे युगधर्मी एवं सिद्धहस्त कवि के बूते की ही बात है।
'मैं एक दर्पण हूं' कवि का नवीनतम कविता-संग्रह है। प्रस्तुत संग्रह की कविताओं में भावों के टटकापन है तो व्यंग्य का चुटीलापन भी है। कविता चाहे सामाजिक बोध से अनुप्राणित हो या वैयक्तिक चेतना से संयुक्त हो, किन्तु कवि की एक गहरी जीवन-दृष्टि सर्वत्र जुड़ी रहती है।